ai4bharat/Pralekha huggingface dataset:
రక్షణ మంత్రిత్వ శాఖ
క్షిపణి సాంకేతికతలో స్వయంసమృద్ధిపై విశాఖపట్నంలో ప్రదర్శన సదస్సు
క్షిపణి సాంకేతికతలో స్వయంసమృద్ధిపై 'ఆత్మనిర్భరత ఇన్ మిస్సైల్ రిపేర్స్ & ఇండిజనైజేషన్ టెక్నాలజీస్ ' పేరిట విశాఖపట్నంలో సదస్సు జరిగింది. ఈ నెల 23వ తేదీన, విశాఖపట్నం నౌకాదళ స్థావరంలోని సాముద్రిక ఆడిటోరియంలో ఈ కార్యక్రమం నిర్వహించారు. తూర్పు నౌకాదళ కమాండ్ చీఫ్ ఆఫ్ స్టాఫ్, వైస్ అడ్మిరల్ సమీర్ సక్సేనా ఈ కార్యక్రమాన్ని ప్రారంభించారు. ప్రారంభ సెషన్లో, డిఎస్, డిజీ ఎన్ఎస్&ఎం డా. వై శ్రీనివాసరావు, డీఆర్డీఎల్ డైరెక్టర్ శ్రీ జీఏ శ్రీనివాసమూర్తి ప్రత్యేక ప్రసంగం చేశారు. ఈ సదస్సులో, క్షిపణి సాంకేతికతకు సంబంధించి వివిధ పరిశోధన పత్రాలను సమర్పించారు, వివిధ సంస్థల సిబ్బంది సాంకేతిక చర్చలు జరిపారు. పుణెలోని మిలిటరీ ఇన్స్టిట్యూట్ ఆఫ్ టెక్నాలజీ, నేషనల్ రీసెర్చ్ అండ్ డెవలప్మెంట్ కార్పొరేషన్కు  చెందిన సభ్యులు కూడా కీలక సమాచారంతో ఈ చర్చల్లో చురుకుగా పాల్గొన్నారు.
డీఆర్డీవో, ప్రభుత్వ రంగ సంస్థలు, రక్షణ రంగంలోని ప్రభుత్వ రంగ సంస్థలు, రక్షణ రంగంలోని ప్రైవేటు రంగం సంస్థలు, ఎంఎస్ఎంఈలు, అంకుర సంస్థలు, రాష్ట్ర ప్రభుత్వం, సొసైటీ ఆఫ్ ఇండియన్ డిఫెన్స్ మాన్యుఫ్యాక్చరర్స్  నుంచి సదస్సుకు మంచి స్పందన లభించింది. ఈ కార్యక్రమంలో ప్రదర్శన స్టాళ్లను కూడా ఏర్పాటు చేశారు. డీఆర్డీవో ల్యాబులు, డీపీఎస్యూలు, రక్షణ రంగంలోని ప్రైవేటు రంగం సంస్థలు క్షిపణి మరమ్మతులు, స్వదేశీ పరిజ్ఞానంలో తమ నైపుణ్యం & సామర్థ్యాలను ఇక్కడ ప్రదర్శించాయి.
ఈ సదస్సు, భారత ప్రభుత్వ చొరవ అయిన ‘ఆత్మనిర్భర్ భారత్’కు అనుగుణంగా ప్రభుత్వ, ప్రైవేటు పరిశ్రమలు, డీఆర్డీవో ల్యాబులు, మేధావులు, భారతీయ నౌకాదళం వంటి వర్గాల మధ్య సహకారం, ప్రోత్సహం అందించింది. ఈ సదస్సు భారత సాయుధ దళాలకు, ముఖ్యంగా నౌకాదళానికి ఎంతో ఉపయోగపడుతుంది. విదేశీ ఓఈఎంలపై ఆధారపడటాన్ని తగ్గించడం, మన దేశ రక్షణ పరిశ్రమ ప్రధాన సామర్థ్యాలను బలోపేతం చేయడం, అంతిమంగా దేశాన్ని స్వయంసమృద్ధి వైపు వైపు నడిపించడం దీని ఉద్దేశం.
‘ఆత్మనిర్భర్ భారత్’ వైపు ప్రయాణంలో కలిసి వచ్చినందుకు, అమృత్-23ని విజయవంతం చేసినందుకు హాజరైన అన్ని సంస్థలను ముఖ్య అతిథి అభినందించారు. ఐఎన్ఎస్ కళింగ కమాండింగ్ ఆఫీసర్. కమాండర్ సీఎస్ నాయర్ కృతజ్ఞత ప్రసంగం చేశారు. ప్రదర్శన స్టాళ్లను నౌకాదళ సిబ్బంది, నిపుణులు, స్థానిక సంస్థలు, సాంకేతిక సంస్థలు, ఇంజనీరింగ్ కళాశాలలు కూడా సందర్శించాయి.
(
మంత్రిమండలి
పర్యటన రంగం లో సహకారాన్ని బలోపేతం చేయడాని కి ఫిన్లాండ్ కు మరియు భారతదేశాని కి మధ్య ఎంఒయు కు ఆమోదం తెలిపిన మంత్రిమండలి
పర్యటన రంగం లో సహకారాన్ని బలోపేతం చేయడం కోసం ఫిన్ లాండ్ కు మరియు భారతదేశాని కి మధ్య ఓ అవగాహనపూర్వక ఒప్పందాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
లాభాలు:
ఈ అవగాహనపూర్వక ఒప్పంద పత్రం యొక్క ప్రధానోద్దేశ్యాలు ఈ క్రింది విధం గా ఉన్నాయి:
• పర్యటన రంగం లో ద్వైపాక్షిక సహకారాన్ని ప్రోత్సహించడం కోసం మరియు వర్ధిల్లేటట్టు చూడడం కోసం సమన్వయ పూర్వక సంబంధాల ప్రాతిపదిక ను ఏర్పాటు చేయడం;
• పర్యటన రంగాని కి సంబంధించిన సమాచారం, పరిచయాలు, ప్రావీణ్యం వగైరా అంశాల ను ఒక పక్షాని కి మరొక పక్షం  వెల్లడించడం;
• పర్యటన విధానాన్ని రూపొందించడం, అమలు చేయడం మరియు అభివృద్ధి పరచడం లో ప్రమాణాల ను వికసింపచేయడానికి సంబంధించినటువంటి అనుభవాల ను గుర్తించే సదుపాయం మరియు వాటి ని ఒక పక్షాని కి మరొక పక్షం వెల్లడించడం;
• కంపెనీ లు మరియు సంస్థ ల మధ్య సంయుక్త పథకాలు మరియు భాగస్వామ్యాల గుర్తింపున కు, విస్తరణ కు మార్గాన్ని సుగమం చేయడం. దీని కోసం ఆయా బృందాల రాక పోక లు, బృందాల మధ్య సమావేశాలు, కార్యశాల లు, సదస్సుల సహ నిర్వహణ ను అవలంబించడం;
• భారతదేశాని కి మరియు ఫిన్లాండ్ కు చెందిన నిపుణుల కు అధ్యయనాత్మక యాత్రల ను నిర్వహించడం ద్వారా ఉత్తమ అభ్యాసాల ను ఇచ్చి పుచ్చుకోవడం;
• ఇరు పక్షాల కు ఉమ్మడి ప్రయోజనాలు ఇమిడి ఉండే అంశాల లో అంతర్జాతీయ ఆర్థిక సహాయ సంస్థ ల పథకాల లో పాలు పంచుకోవడాన్ని ప్రోత్సహించనున్నారు.
(
గిరిజన వ్యవహారాల మంత్రిత్వ శాఖ
డెహ్రాడూన్లో 4వ ఈఎంఆర్ఎస్ నేషనల్ కల్చరల్ & లిటరరీ ఫెస్ట్ మరియు కళా ఉత్సవ్- 2023ని ప్రారంభించిన శ్రీ అర్జున్ ముండా
పిల్లలు మరియు ఉపాధ్యాయులు దేశంలోని వివిధ ప్రాంతాల సంస్కృతులను అర్థం చేసుకోవడానికి మరియు తెలుసుకోవడానికి ఒక అవకాశాన్ని కల్పించే కార్యక్రమం ఈఎంఆర్ఎస్ ; ప్రధాని పిలుపునిచ్చిన 'ఏక్ భారత్ శ్రేష్ఠ భారత్'కార్యక్రమాన్ని సాకారం చేస్తుంది: శ్రీ అర్జున్ ముండా
22 రాష్ట్రాల నుండి 2000 మందికి పైగా గిరిజన విద్యార్థులలో దాగి ఉన్న ప్రతిభను ప్రదర్శించడానికి జాతీయ వేదికను అందించడానికి ఎన్ఈఎస్టిఎస్ నాలుగు రోజుల పాటు నిర్వహించబడుతుంది.
3 అక్టోబర్ 2023న డెహ్రాడూన్లో ఉత్తరాఖండ్ ముఖ్యమంత్రి శ్రీ పుష్కర్ సింగ్ ధామి సమక్షంలో 4వ ఈఎంఆర్ఎస్ నేషనల్ కల్చరల్ & లిటరరీ ఫెస్ట్ మరియు కళా ఉత్సవ్- 2023ని కేంద్ర గిరిజన వ్యవహారాల మంత్రి శ్రీ అర్జున్ ముండా ప్రారంభించారు.కేంద్ర గిరిజన వ్యవహారాల మంత్రిత్వ శాఖ ఆధ్వర్యంలోని నేషనల్ ఎడ్యుకేషన్ సొసైటీ ఫర్ ట్రైబల్ స్టూడెంట్స్  ద్వారా నిర్వహించబడింది. ఉత్తరాఖండ్లోని ఏకలవ్య విద్యాలయ సంగతన్ సమితి  ద్వారా డెహ్రాడూన్లోని మహారాణా ప్రతాప్ స్పోర్ట్స్ కాలేజీలో ఈ కార్యక్రమం నిర్వహించబడింది.
వివిధ రంగాలలో తమకు ఉన్న ప్రతిభను ప్రదర్శించడానికి గిరిజన విద్యార్ధులకు ఏకలవ్య మోడల్ రెసిడెన్షియల్ స్కూల్స్  కల్చరల్ ఫెస్ట్ జాతీయ వేదికను అందిస్తుంది. ఈ నాలుగు రోజుల కార్యక్రమంలో  22 రాష్ట్రాల నుండి 2000 మంది గిరిజన విద్యార్థులచే ప్రదర్శనలు ఇవ్వబడతాయి. ఈ ఉత్సవంలో నృత్యం మరియు పాటల ప్రదర్శనలు మొదలుకుని క్విజ్ మరియు దృశ్య కళల వరకు 20కి పైగా ఈవెంట్లు నిర్వహించబడతాయి. అలాగే గిరిజన సాంస్కృతిక ప్రదర్శనల కోసం వివిధ రాష్ట్రాల నుండి స్టాల్స్ను ఏర్పాటు చేశారు.
పిల్లలు మరియు ఉపాధ్యాయులు ఒకరినొకరు కలుసుకోవడానికి, అర్థం చేసుకోవడానికి మరియు ప్రధాని మంత్రి శ్రీ నరేంద్ర మోదీ యొక్క 'ఏక్ భారత్ శ్రేష్ఠ భారత్' దృక్పథాన్ని నెరవేర్చడానికి దేశంలోని వివిధ ప్రాంతాల సంస్కృతుల గురించి తెలుసుకోవడానికి ఈఎంఆర్ఎస్ అవకాశం కల్పిస్తుందని శ్రీ అర్జున్ ముండా పేర్కొన్నారు. ఇలాంటి కార్యక్రమాలు మీకు స్ఫూర్తిని ఇస్తాయని, మీ స్వంత సంస్కృతితో పాటు దేశంలోని వివిధ మూలల్లో నివసిస్తున్న గిరిజన వర్గాల గొప్ప సంప్రదాయాల గురించి తెలుసుకునే మంచి అవకాశాన్ని ఇస్తాయని తాను నమ్ముతున్నానని శ్రీ అర్జున్ ముండా చెప్పారు.
ఉత్తరాఖండ్లోని గిరిజనుల విభిన్న సంప్రదాయాలు మరియు సంస్కృతిని మరియు రాష్ట్రంలోని షెడ్యూల్డ్ తెగల సంక్షేమం కోసం అమలు చేస్తున్న వివిధ ప్రభుత్వ పథకాలను ఈ సందర్భంగా శ్రీ పుష్కర్ సింగ్ ధామి హైలైట్ చేశారు.ఈ ప్రారంభ కార్యక్రమంలో ఎం/ఓ గిరిజన వ్యవహారాల జాయింట్ సెక్రటరీ మరియు ఎన్ఈఎస్టిఎస్ డాక్టర్ నావల్ జిత్ కపూర్ ఈఎంఆర్ఎస్ పథకం గురించి వివరించారు.ప్రారంభ వేడుకలో ఉత్తరాఖండ్లోని గిరిజన సంఘాలు మరియు ఈఎంఆర్ఎస్ విద్యార్థుల నుండి అద్భుతమైన సాంస్కృతిక ప్రదర్శనలు జరిగాయి.
'ఈఎంఆర్ఎస్ నేషనల్ కల్చరల్ ఫెస్ట్' అనేది ఈఎంఆర్ఎస్లలో విద్యను అభ్యసిస్తున్న గిరిజన విద్యార్థులు ప్రతి సంవత్సరం అత్యంత ఆసక్తిగా ఎదురుచూసే కార్యక్రమం. ఎన్ఈఎస్టిఎస్ భారతదేశంలోని షెడ్యూల్డ్ తెగల కోసం ఈఎంఆర్ఎస్లను అమలు చేస్తోంది.ఈఎంఆర్ఎస్ పథకం గిరిజన వ్యవహారాల మంత్రిత్వ శాఖ యొక్క ప్రధాన కార్యక్రమాలలో ఒకటి. గిరిజన విద్యార్థులు మారుమూల గిరిజన ప్రాంతాల్లో నాణ్యమైన విద్యను పొందేలా చూసేందుకు 2018-19 సంవత్సరంలో పునరుద్ధరించబడింది.
హోం మంత్రిత్వ శాఖ
గోర్ఖా సమస్య పరిష్కారానికి చర్చలు
గోర్ఖాలు, గూర్ఖా ప్రాంత సమస్యల పరిష్కారానికి ప్రధానమంత్రి శ్రీ నరేంద్ర మోదీ నాయత్వంలో నిరంతర ప్రయత్నాలు చేస్తున్న కేంద్రం
అన్ని పార్టీల అభిప్రాయాలు తెలుసుకున్న హోం శాఖ మంత్రి శ్రీ అమిత్ షా
2021 నవంబరులో పశ్చిమ బెంగాల్ ప్రభుత్వ అధికారుల సమక్షంలో రెండవ దఫా చర్చలు జరపాలని నిర్ణయం
గూర్ఖా సమస్య పరిష్కారానికి కేంద్ర ప్రభుత్వం చర్చలు ప్రారంభించింది. సమస్య పరిష్కారానికి తీసుకోవలసిన చర్యలను చర్చించడానికి కేంద్ర హోంశాఖత్రిముఖ చర్చలు జరిపింది. డార్జీలింగ్ కొండలు, టెర్రాయి, దూర్స్ ప్రాంతానికి చెందిన గూర్ఖాల ప్రతినిధులు, పశ్చిమ బెంగాల్ ప్రభుత్వంతో ఈ రోజు హోం శాఖ చర్చలు జరిపింది. కేంద్ర హోం శాఖ మంత్రి శ్రీ అమిత్ షా అధ్యక్షతన ఈ చర్చలు జరిగాయి. గూర్ఖా ప్రతినిధి వర్గానికి డార్జీలింగ్ పార్లమెంట్ సభ్యుడు శ్రీ రాజు బిష్త్ నాయకత్వం వహించారు. గోర్ఖాలు, గూర్ఖా ప్రాంతం ఎదుర్కొంటున్న సమస్యలను ఆయన శ్రీ అమిత్ షా దృష్టికి తీసుకుని వచ్చారు.
గూర్ఖా ప్రాంతం ఎదుర్కొంటున్న సమస్యలను పరిష్కరించడానికి ప్రధానమంత్రి శ్రీ నరేంద్ర మోదీ నాయకత్వంలో కేంద్ర ప్రభుత్వం నిరంతరం కృషి చేస్తున్నదని శ్రీ అమిత్ షా అన్నారు. అన్ని పార్టీల అభిప్రాయాలను శ్రీ షా తెలుసుకున్నారు. పశ్చిమ బెంగాల్ ప్రభుత్వ సీనియర్ అధికారుల సమక్షంలో 2021 నవంబరులో మరోసారి సమావేశం ఏర్పాటు చేయాలని మంత్రి నిర్ణయించారు. ఈ సమావేశానికి సీనియర్ అధికారులను పంపాలని పశ్చిమ బెంగాల్ ప్రభుత్వానికి హోం శాఖ ఆదేశాలు జారీ చేసింది. డార్జీలింగ్ కొండలు,టెర్రాయి, దూర్స్ ప్రాంతాల్లో అభివృద్ధి కార్యక్రమాలను అమలు చేసే అంశానికి మోదీ ప్రభుత్వం అత్యధిక ప్రాధాన్యత ఇస్తోంది.
ఈ సమావేశంలో రాష్ట్ర హోం శాఖ సహాయ మంత్రి శ్రీ నిత్యానంద్ రాయ్, మైనారిటీ వ్యవహారాల మంత్రి మరియు అలిపుర్ ద్వార్ పార్లమెంటు సభ్యుడు శ్రీ జాన్ బార్లా, కేంద్ర హోం కార్యదర్శి శ్రీ అజయ్ భల్లా, గిరిజన వ్యవహారాల మంత్రిత్వ శాఖ కార్యదర్శి అనిల్ కుమార్ ఝా , రిజిస్ట్రార్ జనరల్ ఆఫ్ ఇండియా డాక్టర్ వివేక్ జోషి, పశ్చిమ బెంగాల్ ప్రిన్సిపల్ రెసిడెంట్ కమిషనర్ శ్రీ కృష్ణ గుప్తా మరియు హోం వ్యవహారాల మంత్రిత్వ శాఖలోని ఇతర సీనియర్ అధికారులు పాల్గొన్నారు. గూర్ఖాల ప్రతినిధి బృందంలో డార్జీలింగ్ శాసనసభ్యుడు నీరజ్ జింబా, కుర్సోంగ్ శాసనసభ్యుడు బి. పి. బజ్గైన్, కల్చిని శాసనసభ్యుడు బిషాల్ లామా,జిఎన్ఎల్ఎఫ్ అధ్యక్షుడు మన్ ఘిసింగ్, సీపీఆర్ఎం అధ్యక్షుడు ఆర్బి రాయ్, గోరానిమో అధ్యక్షుడు దవా పఖ్రిన్, ఏబీజీఎల్ అధ్యక్షుడు ప్రతాప్ ఖాటి ,సుమూమో అధ్యక్షుడు బికాష్ రాయ్ కూడా సమావేశంలో పాల్గొన్నారు
యువజన వ్యవహారాలు, క్రీడల మంత్రిత్వ శాఖ
మరణించిన ఫుట్బాల్ క్రీడాకారుడు మణితోంబి సింగ్ కుటుంబానికి రూ.5 లక్షలు మంజూరు చేసిన క్రీడా మంత్రిత్వ శాఖ
మరణించిన మణిపురి ఫుట్బాల్ క్రీడాకారుడు మణితోంబి సింగ్ కుటుంబానికి కేంద్ర క్రీడా మంత్రిత్వ శాఖ అండగా నిలిచింది. ఆయన కుటుంబం ఆర్థిక ఇబ్బందులు పడకుండా రూ. 5 లక్షల సాయం మంజూరు చేసింది.
మణితోంబి  ఈ ఏడాది ఆగస్టులో చనిపోయారు. ఆయనకు భార్య, కుమారుడు ఉన్నారు. ఆ కుటుంబానికి మణితోంబి ఆదాయమే ఆధారంగా నిలిచేది. "భారత ఫుట్బాల్ క్రీడకు మణితోంబి సేవ చేశారు. మణిపూర్లో శిక్షకుడిగానూ సేవలు అందించారు. ఆయన మరణం క్రీడా సమాజానికి లోటు. మణితోంబి మరణం తర్వాత ఆయన కుటుంబం ఆర్థిక కష్టాలు ఎదుర్కొంటోందని తెలిశాక, సాయం చేయడం మా బాధ్యత. క్రీడాకారులుగా, శిక్షకులుగా, సహాయ సిబ్బందిగా, ఇతర విధాలుగా ఆటలకు జీవితాలను అంకితం చేసినవారికి అండగా నిలబడడం ప్రభుత్వ ప్రధాన బాధ్యత" అని కేంద్ర క్రీడాశాఖ మంత్రి శ్రీ కిరెన్ రిజిజు చెప్పారు.
పండిత్ దీన్దయాళ్ ఉపాధ్యాయ్ జాతీయ సంక్షేమ నిధి కింద ఈ రూ.5 లక్షలు మంజూరయ్యాయి. ఈ నిధి ద్వారా క్రీడాకారులకు నిరంతరంగా కేంద్ర ప్రభుత్వం ఆర్థిక చేయూత అందిస్తోంది. క్రీడారంగంలో పనిచేసిన వారిని సాయం కోసం దరఖాస్తు చేసుకొమ్మని కూడా కోరుతోంది.
ప్రధాన మంత్రి కార్యాలయం
భారత-ఇటలీ వర్చువల్ సదస్సు 
ప్రధాన మంత్రి శ్రీ నరేంద్ర మోదీ మరియు ఇటలీ ప్రధాన మంత్రి ప్రొఫెసర్ గియుసేప్ కోంటె మధ్య 2020 నవంబర్, 6వ తేదీన వర్చువల్ ద్వైపాక్షిక సదస్సు జరిగింది.
ప్రొఫెసర్ గియుసేప్ కోంటె 2018 సంవత్సరంలో భారతదేశంలో చేసిన పర్యటనను, ప్రధానమంత్రి మోదీ ఈ సందర్భంగా గుర్తుచేసుకున్నారు, ఈ మధ్యకాలంలో భారతదేశం-ఇటలీ సంబంధాలు వేగంగా వృద్ధి చెందడాన్ని ఆయన ప్రశంసించారు. షరతులు అనుమతించిన వెంటనే తమ దేశం సందర్శించాలని, ఇటలీ ప్రధానమంత్రి ప్రొఫెసర్ కోంటె, భారత ప్రధానమంత్రి మోదీకి ఆహ్వానం పలికారు.
ద్వైపాక్షిక సంబంధాల విస్తృత పరిధిపై సమగ్రంగా సమీక్షించడానికి ఇరువురు నాయకులకు ఈ సదస్సు ఒక అవకాశం కల్పించింది. కోవిడ్-19 మహమ్మారితో సహా, ఇతర సాధారణ ప్రపంచ సవాళ్ళకు వ్యతిరేకంగా సహకారాన్ని బలోపేతం చేయాలన్న తమ నిబద్ధతను ఇరువురు నాయకులు పునరుద్ఘాటించారు.
రాజకీయ, ఆర్థిక, శాస్త్ర, సాంకేతిక, అంతరిక్ష రంగాలు మరియు రక్షణ సహకారంతో సహా పలు అంశాలపై ఇరువురు నాయకులు చర్చించారు. ప్రాంతీయ మరియు అంతర్జాతీయ సమస్యలపై, ఇరుపక్షాలు బహుపాక్షిక వేదికలలో ముఖ్యంగా జి-20 వద్ద సన్నిహితంగా సమన్వయం చేసుకోవడానికి అంగీకరించాయి. ఇటలీ 2021 డిసెంబర్ లో జి-20 కి అధ్యక్ష పదవిని స్వీకరిస్తూండగా, 2022లో భారతదేశం జి-20 కి అధ్యక్ష స్థానాన్ని చేపట్టనుంది. భారతదేశం మరియు ఇటలీ కలిసి 2020 డిసెంబర్ నుండి జి-20 ట్రోయికాలో భాగంగా ఉంటాయి. ధృవీకరణ ప్రక్రియ పూర్తయిన వెంటనే ఐ.ఎస్.ఏ. లో చేరాలని ఇటలీ తీసుకున్న నిర్ణయాన్ని భారతదేశం స్వాగతించింది.
ఇంధనం, మత్స్య పరిశ్రమ, ఓడల నిర్మాణం, రూపకల్పన మొదలైన వివిధ రంగాలలో 15 అవగాహన ఒప్పందాలు / ఒడంబడికలపై ఈ సందర్భంగా సంతకాలు జరిగాయి.
రాష్ట్రపతి సచివాలయం
దేశ ప్రజలకు ఓనమ్ శుభాకాంక్షలు తెలిపిన రాష్ట్రపతి
ఓనమ్ పండుగ సందర్భంగా, రాష్ట్రపతి శ్రీ రామ్నాథ్ కోవింద్ దేశ ప్రజలకు శుభాకాంక్షల సందేశమిచ్చారు.
"కేరళ సోదర, సోదరీమణులతోపాటుపాటు, దేశప్రజలందరికీ ఓనమ్ శుభదిన శుభాకాంక్షలు. మన దేశ గొప్ప సాంస్కృతిక వారసత్వానికి ఈ పండుగ ఒక చిహ్నం. కొత్త పంటలు చేతికి వచ్చిన సమయంలో భూమాతకు కృతజ్ఞతలు తెలుపుతూ జరుపుకునే ఉత్సవం ఇది".
"ప్రస్తుత కొవిడ్ సంక్షోభం సమయంలో, పండుగల వేళల్లో, పేద ప్రజల పట్ల మనం దయ చూపాలి. మన కుటుంబాన్ని, సమాజాన్ని రక్షించుకోవడానికి జాగ్రత్తలు తీసుకోవాలి. మన సోదరభావాన్ని, సహృద్భావాన్ని, శ్రేయస్సును ఈ పండుగ పెంచాలని ఆకాంక్షిస్తున్నా".
రాష్ట్రపతి శుభాకాంక్షల సందేశాన్ని హిందీలో చదవడానికి ఇక్కడ క్లిక్ చేయండి.
హోం మంత్రిత్వ శాఖ
కువైట్ రాజు షేక్ సబా అల్ అహ్మద్ అల్ జబీర్ అల్ సబా మరణానికి నివాళిగా రేపు సంతాప దినం
కువైట్ రాజు షేక్ సబా అల్ అహ్మద్ అల్ జబీర్ అల్ సబా గత నెల 29వ తేదీన మరణించారు. ఆయన గౌరవార్ధం రేపు  దేశవ్యాప్తంగా సంతాప దినంగా కేంద్ర ప్రభుత్వం ప్రకటించింది.
ప్రతిరోజూ జాతీయ జెండాలు ఎగురవేసే భవనాలపై, రేపు సగం వరకు అవనతం చేస్తారు. రేపు అధికారిక కార్యక్రమాలు నిర్వహించకూడదని కేంద్రం స్పష్టం చేసింది.
హోం మంత్రిత్వ శాఖ
క్రిమినల్ చట్టాల సమగ్ర సవరణ ప్రక్రియకు చర్యలు: ప్రభుత్వం
దేశ క్రిమినల్ న్యాయవ్యవస్థను సమగ్రంగా సమీక్షించవలసిన అవసరం ఉందని కేంద్ర హోం విభాగం వ్యవహారాలకు సంబంధించిన పార్లమెంటరీ స్థాయీ సంఘం తన 145వ నివేదికలో సిఫార్సుచేసింది. అంతకు ముందు పార్లమెంటరీ స్టాండిరగ్ కమీటీ తన 111 వ, 128 వ నివేదికలలో దేశ క్రి మినల్ చట్టాలలో సంస్కరణలు అవసరమని, వీటిని హేతుబద్ధం చేయాలని ఇందుకు, ఎప్పటికప్పుడు ఆయా చట్టాలలో కొద్దిపాటి సవరణలు చేసి సరిపెట్టుకోవడం కాక, సర్వ సమగ్రంగా పార్లమెంటు ద్వారా ఒక చట్టం తీసుకురావాలని సూచించింది. దేశంలో న్యాయాన్ని ప్రజలకు మరింత అందుబాటులో తెచ్చేందుకు, సత్వర న్యాయం ప్రజలకు అందేందుకు క్రిమినల్ చట్టాలలో సమగ్ర మార్పులు తెచ్చేందుకు ప్రజలు కేంద్రంగా చట్టపరమైన వ్యవస్థా నిర్మాణం జరిగేలా, ప్రభుత్వం ఇండియన్ పీనల్కోడ్ 1860, క్రిమినల్ ప్రొసీజర్కోడ్.1973, భారత సాక్ష్యాధారాల చట్టం 1872 వంటి చట్టాలను ఆయా స్టేక్హోల్డర్లందరితో చర్చించి ప్రభుత్వం చర్యలు తీసుకుంటోంది.
ఇందుకు ఢిల్లీ లోని నేషనల్ లా యూనివర్సిటీ వైస్ ఛాన్సల ర్ చైర్పర్సన్గా ఒక కమిటీని ఏర్పాటుచేసి క్రమినల్ చట్టాలలో తీసుకురావలసిన సంస్కరణలపై సిఫార్సు చేయాల్సిందిగా ప్రభుత్వం కోరింది. అలాగే వివిధ రాష్ట్రాల గవర్నర్లు, రాష్ట్రాల ముఖ్యమంత్రులు, లెఫ్టినెంట్ గవర్నర్లు, కేంద్రపాలిత ప్రాంతాల పాలకులు, సుప్రీంకోర్టు ప్రధాన న్యాయమూర్తి, వివిధ రాష్ట్రాల హైకోర్టు ప్రధాన న్యాయమూర్తులు, బార్ కౌన్సిల్ ఆఫ్ ఇండియా, వివిధ రాష్ట్రాల బార్ కౌన్సిళ్లు, వివిధ విశ్వవిద్యాలయాలు, న్యాయ సంస్థలు, పార్లమెంటు సభ్యులను క్రిమినల్ చట్టాలలో సంస్కరణలకు సంబంధించి తగిన సూచనలు చేయాల్సిందిగా ప్రభుత్వం కోరింది. ఇలాంటి చట్టాలు చేయడం సంక్లిష్టమైన ప్రక్రియే కాక, వివిధ స్టేక్హోల్డర్లనుంచి వచ్చే వివిధ అభిప్రాయాలను దృష్టిలో ఉంచుకున్నపుడు ఇదొక సుదీర్ఘ ప్రక్రియ కూడా. ఇదొక సుదీర్ఘ ప్రక్రియ కనుక, ఈ చట్ట ప్రక్రియకు సంబంధించి ఎలాంటి గడువు నిర్దేశించుకోవడం సాధ్యం కాదు.
ఈ విషయాన్ని కేంద్ర హోం శాఖ సహాయ మంత్రి శ్రీ అజయ్ కుమార్ మిశ్రా , ఈరోజు లోక్సభలో
ఒక లిఖిత పూర్వక ప్రశ్నకు సమాధానంగా తెలిపారు.
ప్రధాన మంత్రి కార్యాలయం
2020 నవంబర్, 21, 22 తేదీలలో జి-20 దేశాల నాయకుల 15వ సదస్సు
సౌదీ అరేబియా రాజ్యంలోని రెండు పవిత్ర మసీదుల సంరక్షకుడైన గౌరవనీయులైన రాజు సల్మాన్ బిన్ అబ్దుల్ అజీజ్ అల్ సౌద్ ఆహ్వానం మేరకు సౌదీ అరేబియా అధ్యక్షతన జరిగే జి-20 దేశాల 15వ సదస్సులో ప్రధానమంత్రి శ్రీ నరేంద్ర మోదీ హాజరుకానున్నారు. "అందరికీ 21వ శతాబ్దపు అవకాశాలను గ్రహించడం" అనే ఇతివృత్తంతో 2020 నవంబర్, 21, 22 తేదీలలో ఈ సదస్సు, వర్చువల్ మాధ్యమంలో జరుగుతుంది.
ఇప్పుడు జరిగే ఈ సదస్సు 2020 సంవత్సరంలో జి-20 దేశాల నాయకుల రెండవ సమావేశం. భారత ప్రధానమంత్రి మరియు సౌదీ అరేబియా యువరాజు మధ్య టెలిఫోన్ లో జరిగిన సంభాషణ అనంతరం, ఇంతకు ముందు, 2020 మార్చి నెలలో జి-20 దేశాల నాయకుల ప్రత్యేక సమావేశం జరిగింది. ఈ సమావేశంలో నాయకులు, కోవిడ్-19 మహమ్మారి వ్యాప్తిని నియంత్రించడానికీ, ప్రపంచ సమన్వయ ప్రతిస్పందనను రూపొందించడానికీ, జి-20 దేశాల మధ్య సకాలంలో అవగాహన పెంచుకున్నారు.
కోవిడ్-19 వ్యాధి నుండి బయటపడి, స్థితిస్థాపకంగా, స్థిరమైన పునరుద్ధరణపై, రాబోయే జి-20 సదస్సులో, దృష్టి కేంద్రీకరించడం జరుగుతుంది. మహమ్మారి ఎదుర్కోవడంలో సంసిద్ధత మరియు ఉద్యోగాలను పునరుద్ధరించే మార్గాలపై కూడా జి-20 సదస్సులో నాయకులు చర్చించనున్నారు. సమగ్ర, స్థిరమైన మరియు స్థితిస్థాపక భవిష్యత్తును నిర్మించటానికి నాయకులు తమ దృష్టిని, అభిప్రాయాలను పరస్పరం పంచుకుంటారు.
2020 డిసెంబర్, 1వ తేదీన, ఇటలీ, జి-20 అధ్యక్ష పదవిని స్వీకరించే సమయంలో, సౌదీ అరేబియాతో పాటు జి-20 ట్రోయికాలో భారత్ ప్రవేశిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమం కింద ఇప్పటివరకు 38.76 కోట్ల వాక్సిన్ డోస్లు వేయడం జరిగింది.
దేశంలో ఇప్పటివరకు కోవిడ్ నుంచి 3,01,04,720 మంది కోలుకున్నారు.
కోవిడ్నుంచి కోలుకున్న వారి శాతం 97.28 .
గత 24 గంటలలో కోవిడ్ నుంచి కోలుకున్న వారి సంఖ్య 41,000
ఇండియాలో గత 24 గంటలలో నమోదైన కొత్త కేసులు 38,792
ఇండియాలో యాక్టివ్ కేస్లోడ్ ప్రస్తుతం 4,29,946 గ ఉంది.
మొత్తం కేసులలో క్రియాశీల కేసులు 1.39శాతం గాఉన్నాయి.
వారపు పాజిటివిటి రేటు 5 శాతం కంటే తక్కువగా ఉంది. ప్రస్తుతం ఇది 2.25 శాతం
రోజువారిపాజిటివిటి రేటు 2.10 శాతం. వరుసగా 23 రోజులుగా 3 శాతం కంటే తక్కువ
దేశంలో పరీక్షలను గణనీయంగా పెంచడం జరిగింది. ఇప్పటివరకు 43.59 కోట్లపరీక్షలు నిర్వహించారు.
వ్యవసాయ మంత్రిత్వ శాఖ
రబీ పంటల ప్రక్రియ, వేసవి పంటలకు విత్తనాలు చల్లడం వంటి కార్యకలాపాలు సజావుగా సాగేందుకు వ్యవసాయ సహకారం, వ్యవసాయదారుల సంక్షేమ శాఖ తీసుకుంటున్న చర్యలు
లాక్ డౌన్ కారణంగా రైతులకు ఇబ్బందిని నివారించేందుకు చర్యలు
ప్రస్తుతం దేశవ్యాప్తంగా అమలులో ఉన్న లాక్ డౌన్ కాలంలో ఏర్పడుతున్న ప్రతికూలతల వల్ల వ్యవసాయదారులు ఎలాంటి ఇబ్బందులు లేకుండా రబీ పంటల ప్రక్రియ, వేసవి పంటలకు విత్తనాలు చల్లడం వంటి కార్యకలాపాలన్నీ సజావుగా చేపట్టేందుకు భారత ప్రభుత్వ వ్యవసాయ సహకారం, రైతు సంక్షేమ శాఖ పలు చర్యలు తీసుకుంటోంది.
క్లెయిమ్ ల చెల్లింపు, 2019-20 రబీ పంట కాలంలో సిసిఇలు చేపట్టగల ప్రస్తుత పరిస్థితి, పంట నష్టాల సర్వే, స్మార్ట్ శాంప్లింగ్ టెక్నిక్ వంటి అంశాలు సమీక్షించేందుకు అన్ని రాష్ట్రప్రభుత్వాలు, బీమాకంపెనీలతో వీడియో కాన్ఫరెన్సింగ్ నిర్వహించారు.
ఇటీవల ఏర్పడిన అకాల వర్షాలు, పెనుగాలుల కారణంగా ఏర్పడిన పంట నష్టాలు తెలియచేస్తూ వచ్చిన సమాచారం ఆధారంగా పంటల కోత ప్రక్రియను ప్రత్యక్షంగా చూసేందుకు, క్షేత్రస్థాయి సర్వే చేపట్టడానికి నిబంధనలు సడలించడంతో ఆటు వ్యవసాయ బీమాకు సంబంధించిన ప్ర్రక్రియ పూర్తి చేయడానికి బీమా కంపెనీల ప్రతినిధులకు పాస్ లు జారీ చేసేందుకు అనుమతి ఇస్తూ అన్ని రాష్ట్రప్రభుత్వాలకు లేఖలు జారీ చేశారు.
ఎగుమతి కన్ సైన్ మెంట్లకు, దిగుమతి అయిన విత్తనాలు, విత్తన ఉత్పత్తులను విడుదల చేయడానికి ఫొటో శానిటరీ సర్టిఫికేషన్ ప్రక్రియ యథాప్రకారం సాగుతోంది. లాక్ డౌన్ అమలులోకి వచ్చిన 2020 మార్చి 24వ తేదీ నుంచి 2020 ఏప్రిల్ 2వ తేదీ మధ్య కాలంలో ఎగుమతి కన్ సైన్ మెంట్లకు 3776 పిఎస్ సిలు జారీ చేశారు. 1074 దిగుమతి కన్ సైన్ మెంట్లు విడుదల చేశారు.
ఉద్యానవన పంటలకు కావలసిన ముడిసరకు ఎలాంటి అవరోధాలు లేకుండా రవాణా అయ్యేందుకు, పెంపకందారులకు ఎదురయ్యే అన్ని రకాల కష్టాలు తీర్చడానికి, అవసరమైన మద్దతు అందించడానికి ఉద్యానవనాల పెంపకందారులు, ఆగ్రిగేటర్లు, టోకు అమ్మకందారులు, మండీ సంఘాలు, రాష్ట్ర ఉద్యానవన విభాగాల సమన్వయంతో చర్యలు తీసుకుంటున్నారు.
ఈ లాక్ డౌన్ కాలంలో వ్యవసాయ టెలీ అడ్వైజర్ల నుంచి వచ్చే కాల్స్ ను వ్యక్తిగత మొబైల్ నంబర్లకు బదిలీ చేసేందుకు 21 భిన్న ప్రాంతాల్లోని కిసాన్ కాల్ సెంటర్లు ఇప్పుడు ఇళ్ల నుంచే పని చేస్తున్నాయి. ప్రస్తుతం ఉన్న మొత్తం 454 కెసిసిలు రోజూ ఉదయం 6 గంటల నుంచి రాత్రి 10 గంటల వరకు పని చేస్తూ రోజుకి 15 వేల నుంచి 20 వేల కాల్స్ ను వ్యక్తిగత మొబైల్ నంబర్లకు బదిలీ చేస్తున్నాయి.
(Visitor Counter : 169
సమాచార, ప్రసార మంత్రిత్వ శాఖ
హైదరాబాద్లో కొత్తగా ఫిర్యాదుల పరిష్కార కేంద్రాన్ని ప్రారంభించిన యూఐడిఏఐ ప్రాంతీయ కార్యాలయం
భారత విశిష్ట ప్రాధికార సంస్థ ప్రాంతీయ కార్యాలయం హైదరాబాద్పై దృష్టి సారించి ఆధార్ హోల్డర్లకు మెరుగైన అనుభవాన్ని అందించడానికి నిబద్ధతతో సమకాలీకరించి కొత్త 'గ్రీవెన్స్ రిడ్రెసల్ సెంటర్'ను ప్రారంభించింది.
హైదరాబాద్ ప్రాంతీయ కార్యాలయం ఆంధ్రప్రదేశ్, తెలంగాణ, ఛత్తీస్గఢ్, ఒడిశా మరియు కేంద్రపాలిత ప్రాంతమైన అండమాన్ & నికోబార్ దీవుల నివాసితులకు ఆధార్ సంబంధిత సేవలను అందిస్తుంది. సగటున 200 మంది నివాసితులు తమ ఫిర్యాదుల పరిష్కారం కోసం హైదరాబాద్ ఆర్ఓ కార్యాలయానికి వస్తుంటారు.
ఈ కార్యాలయంలో పూర్తి ఎయిర్ కండిషన్డ్ సదుపాయంతో పాటు కూర్చునేందుకు తగిన ఏర్పాట్లు ఉన్నాయి. అలాగే చక్రాల కుర్చీలు మరియు సీసీటీవీ నిఘా వంటి అన్ని ప్రాథమిక సౌకర్యాలు ఉన్నాయి. దివ్యాంగులు మరియు వృద్ధుల అవసరాలను కూడా దృష్టిలో ఉంచుకుని ఈ కేంద్రం రూపొందించబడింది.
యూఐడిఏఐ సీఈఓ డాక్టర్ సౌరభ్ గార్గ్ మాట్లాడుతూ ప్రజలకు సేవా అనుభవాన్ని మెరుగుపరచడానికి హైదరాబాద్ ఆర్ఓ చేసిన కృషిని అభినందించారు. ఆధార్ స్వీకరణ మరియు వినియోగంలో నిరంతర వృద్ధి ఉందని డాక్టర్ గార్గ్ తెలిపారు. యూఐడిఏఐ మరియు దాని కార్యాలయాలు నివాసితుల సంక్షేమానికి కట్టుబడి ఉన్నాయని ఆయన నొక్కి చెప్పారు.
మొత్తంగా యూఐడిఏఐ ఇప్పటివరకు 1.36 బిలియన్లకు పైగా ఆధార్లను జారీ చేసింది. సగటున రోజుకు 70 మిలియన్ల ఆధార్ ప్రామాణీకరణ లావాదేవీలు జరుగుతున్నాయి.ప్రజల జీవన సౌలభ్యాన్ని ఇది ఏ విధంగా సులభతరం చేసిందో ఈ సంఖ్య సూచిస్తుంది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఏవియన్ ఇన్ఫ్లుయాంజా స్థితి
బుధవారం నాటికి  వరకు, దేశంలో ఏవియన్ ఇన్ఫ్లుయాంజా వ్యాప్తి 9 రాష్ట్రాలలో  ఉన్న పౌల్ట్రీ పక్షులు మరియు మరో 12 రాష్ట్రాలలో  కాకి/ వలస/ అడవి పక్షులలో కనిపించింది.
మహారాష్ట్రలోని నాందేడ్, సోలాపూర్,పుణె, అహ్మద్నగర్, బుల్ధానా, అకోలా, నాసిక్ మరియు హింగోలి జిల్లాల నుండి వచ్చిన పౌల్ట్రీ నమూనాలలో ఏవియన్ ఇన్ఫ్లుయాంజా నిర్ధారించబడింది; మరోవైపు గుజరాత్లోని భావ్నగర్, ఛత్తీస్గఢ్
రాష్ట్రంలోని ధమ్తారి జిల్లాలోని వచ్చిన పౌల్ట్రీ నమూనాలలో కూడా ఏవియన్ ఇన్ఫ్లుయాంజా నిర్ధారించబడింది. దీనికితోడు ఉత్తరాఖండ్ రాష్ట్రం  లోని కాకిలో ఏవియన్ ఇన్ఫ్లుయాంజా నిర్ధారించబడింది; జునాగడ్లో  ఇన్టైటార్, బీడ్లోని లో ఇన్పీకాక్లో ఉన్న కాకుల్లోనూ ఏవియన్ ఇన్ఫ్లుయాంజా నిర్ధారించబడింది. మహారాష్ట్ర, మధ్య ప్రదేశ్, ఛత్తీస్గఢ్, పంజాబ్, ఉత్తర ప్రదేశ్, గుజరాత్లోని ప్రభావిత కేంద్రాలలో ఏవియన్ ఇన్ఫ్లుయాంజా నియంత్రణ నియంత్రణ కార్యకలాపాలు  చురుగ్గా సాగుతున్నాయి. పౌల్ట్రీ మినహా ఇతర జాతుల పక్షులలో ఏవియన్ ఇన్ఫ్లుయాంజా నిర్ధారించబడిన ప్రదేశాలలో నిఘా పనులు కొనసాగుతున్నాయి. కార్యాచరణ ప్రణాళిక ప్రకారం పౌల్ట్రీ పక్షులు, గుడ్లు, పౌల్ట్రీ ఫీడ్లను మాంసంగా చేసి/ పారవేసే రైతులకు పరిహారం చెల్లించబడుతుంది. కేంద్ర ప్రభుత్వ పశు సంవర్థక, మరియు పాల ఉత్పత్తి  శాఖకు చెందిన ఎల్హెచ్ & డీసీ పథకం యొక్క ఏఎస్సీఏడీ విభాగం కింద 50:50 షేరింగ్ ప్రాతిపదికన రాష్ట్రాలు/ కేంద్ర పాలిత ప్రాంతాలకు పరిహారం నిధులను అందిస్తుంది. బర్డ్ ఫ్లూ డిసీజ్ కంట్రోల్ ప్రోగ్రాం కింద, ఇన్ఫెక్ఫన్ సోకిన ప్రాంతానికి కిలోమీటర్ల వ్యాసార్థంలో పౌల్ట్రీ మరియు ఇతర పక్షులు, గుడ్లు మరియు పౌల్ట్రీ ఫీడ్ మరియు వ్యాధి నియంత్రణ ఖర్చుల నిర్వహణకు గాను రూ.130 లక్షల పరిహార ప్యాకేజీని మహారాష్ట్ర ప్రభుత్వం మంజూరు చేసింది. ఏవియన్ ఇన్ఫ్లుయాంజా 2021 యొక్క నివారణ, నియంత్రణ కోసం సవరించిన కార్యాచరణ ప్రణాళిక ఆధారంగా రాష్ట్రాలు/ యుటీలు అనుసరించిన నియంత్రణ చర్యలకు సంబంధించి సమస్త సమాచారాన్ని రాష్ట్రాలు ప్రతిరోజూ కేంద్ర ప్రభుత్వ శాఖకు నివేదిస్తున్నాయి. ట్విట్టర్, ఫేస్బుక్ హ్యాండిల్స్ వంటి సోషల్ మీడియా ప్లాట్ఫామ్లతో సహా వివిధ ప్లాట్ఫామ్ల ద్వారా ఏవియన్ గురించి అవగాహన కల్పించడానికి డిపార్ట్మెంట్ నిరంతర ప్రయత్నాలు చేస్తోంది.
యువజన వ్యవహారాలు, క్రీడల మంత్రిత్వ శాఖ
ఈ రోజు కర్ణాటకలోని ధార్వాడ్ లో జరిగిన 26వ జాతీయ యువజనోత్సవం ముగింపు కార్యక్రమాన్ని ఉద్దేశించి ప్రసంగించిన - శ్రీ అనురాగ్ ఠాకూర్
స్వచ్ఛమైన, అందమైన, సాధికారత కలిగిన దేశాన్ని నిర్మించేందుకు యువత ముందుకు రావాలని కోరిన - కేంద్ర మంత్రి శ్రీ అనురాగ్ సింగ్ ఠాకూర్
జాతీయ యువజనోత్సవం ఐక్యత, సమగ్రతను సూచిస్తుంది, ఇది అక్షరాలా భారత దేశ సూక్ష్మ రూపాన్ని సృష్టిస్తుంది: శ్రీ అనురాగ్ ఠాకూర్
ఈ రోజు కర్ణాటకలోని ధార్వాడ్లో జరిగిన 26వ జాతీయ యువజనోత్సవం ముగింపు కార్యక్రమంలో కేంద్ర యువజన వ్యవహారాలు, క్రీడలు, సమాచార, ప్రసార శాఖ మంత్రి శ్రీ అనురాగ్ సింగ్ ఠాకూర్ ప్రసంగించారు. ఐదు రోజుల పాటు జరిగిన ఈ కార్యక్రమాన్ని ప్రధాన మంత్రి శ్రీ నరేంద్ర మోదీ గురువారం ప్రారంభించారు.
వై-20 టాక్స్ , వై-20 వాక్స్  లో చేరాలనీ, జి-20 నాయకుల కోసం వివిధ ముఖ్యమైన సమస్యలపై పరిష్కారాలను సూచించే పత్రాలను సిద్ధం చేయాలని, కేంద్ర యువజన వ్యవహారాలు, క్రీడలు, సమాచార, ప్రసార శాఖ మంత్రి శ్రీ అనురాగ్ సింగ్ ఠాకూర్ యువతను ఆహ్వానించారు.
స్వచ్ఛమైన, అందమైన, సాధికారత కలిగిన దేశాన్ని నిర్మించేందుకు యువత ప్రభుత్వ కార్యక్రమాలలో చురుకుగా పాల్గొనాలని మంత్రి కోరారు. నరేంద్ర మోదీ ప్రభుత్వం ప్రారంభించిన వివిధ యువజన సంక్షేమ కార్యక్రమాల గురించి వివరిస్తూ, దేశ నిర్మాణంలో వాటిని సమర్థవంతంగా వినియోగించుకోవాలని శ్రీ అనురాగ్ సింగ్ ఠాకూర్ కోరారు.
హుబ్లీ-ధార్వాడ్ లో హరిత మహోత్సవంగా జరుపుకున్న ఈ జాతీయ యువజనోత్సవాన్ని విజయవంతంగా నిర్వహించడం పట్ల ఆయన హర్షం వ్యక్తం చేశారు. స్వచ్ఛ భారత్ను నిర్మించేందుకు జీవితంలో వ్యర్థాలను తగ్గించే కార్యక్రమాల ఆవశ్యకతను కేంద్ర మంత్రి ఈ సందర్భంగా నొక్కి చెప్పారు. ఈ విషయంలో యువత ప్రతిజ్ఞ చేయాలని కూడా ఆయన పిలుపునిచ్చారు.
శ్రీ అనురాగ్ సింగ్ ఠాకూర్ మాట్లాడుతూ, జాతీయ యువజనోత్సవం ఐక్యత, సమగ్రతను సూచిస్తుందని, ఇది అక్షరాలా భారతదేశ సూక్ష్మ రూపాన్ని సృష్టిస్తుందని, వ్యాఖ్యానించారు. యువజనోత్సవం నుంచి తాము గ్రహించిన సందేశాలను ఇతరులతో పంచుకోవాలని మంత్రి యువజన ప్రతినిధులను కోరారు.
దాదాపు అన్ని రంగాల్లో దేశం అపూర్వమైన అభివృద్ధిని, ప్రగతిని సాధించిందని ఆయన పేర్కొన్నారు. ఈ సందర్భంగా వివిధ రంగాలలో అద్భుతమైన పని, సహకారం అందించిన 19 మంది వ్యక్తులకు, ఆరు సంస్థలకు 2019-20 జాతీయ యువజన అవార్డులను ప్రదానం చేశారు.
కర్ణాటక గవర్నర్ శ్రీ థావర్చంద్ గెహ్లాట్, కర్ణాటక ముఖ్యమంత్రి శ్రీ బసవరాజ్ బొమ్మై, కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి, ఎన్నికైన పలువురు ప్రజాప్రతినిధులతో పాటు, కేంద్ర యువజన వ్యవహారాలు, క్రీడల మంత్రిత్వ శాఖకు చెందిన సీనియర్ అధికారులు ఈ కార్యక్రమంలో పాల్గొన్నారు.